2022. aasta Ilmar Raua mälestusturniir
Ilmar Raua 56. mälestusturniir oli 2022. aastal Viljandis peetud Ilmar Raua mälestusturniir males. 3.–10. juulini 2022 Viljandis toimunud rahvusvahelise turniiri koosseisus oli maletajaid peamiselt Eestist, aga ka Lätist, Leedust, Hispaaniast, Ukrainast ja Filipiinidelt. Turniiril mängis kaheksa suurmeistrit: Kaido Külaots, Meelis Kanep, Igor Shvyrjov, Tomas Laurušas, Paulius Pultinevičius, Normunds Miezis, Ilmārs Starostīts ja Mikita Majoraŭ. Turniiri korraldaja oli Toomas Valgemäe, peakohtunik FIDE arbiiter Tarmo Tuul ja kohtunik Gert Elmaste. Turniiril mängiti Šveitsi süsteemis 9 vooru.